  Майя Бывальцева Кужмоясь лымыян Ижкарысь мер транспортлэн ужанрдлыкез вылын зол шӧдӥськыны кулэ ӧвӧл — куазь уродмон сярысь ваньмыз водительёс алэмын. Иворъёсъя «Удмуртия» агентстволы со сярысь вераз «ИПОПАТ» но ИжГЭТ предприятиослэн пресс-секретарьзы Наталья Кузнецова. «Зол лымыян али кутске, та дыре автомобильёслэсь гинэ могӟетъёс кылдэмын, азьланяз учком. Куазь уродмон сярысь водительёс алэмын», — вераз Наталья Кузнецова. Сюресъёс вылын югдур чаклаське. Бадӟым шугъяськонъёс кылдэмен ужанрадлык шӧдскымон воштӥськиз ке, уж борды басьтӥськозы диспетчеръёс. Тодэ вайытом, Россиысь МЧС-лэн элькунъя Валтӥсь управлениез алӥз, 8-тӥ шуркынмонэ асьме доры Москва палась циклон вуоз но сюресъёс вылыны шугъяськонъёс кылдыны быгатозы шуыса. Тегъёс: Авто Ижкар Транспорт Автобус Удмуртия куазь сюресъёс лымы  